Miss World 1955

Ang Miss World 1955 ay ang ikalimang edisyon ng Miss World pageant, na ginanap sa Lyceum Ballroom sa Londres, Reyno Unido noong Oktubre 20, 1955.

Pagkatapos ng kompetisyon, kinoronahan ng aktor na si Eunice Gayson si Susana Duijm ng Beneswela bilang Miss World 1955. Ito ang kauna-unahang tagumpay ng Beneswela sa kasaysayan ng kompetisyon. Nagtapos bilang first runner-up si Margaret Anne Haywood ng Estados Unidos, samantalang nagtapos bilang second runner-up si Tzoulia Coumoundourou ng Gresya.

Mga kandidata mula sa 21 bansa at teritoryo ang lumahok sa kompetisyong ito. Pinangunahan ni Eric Morley ang kompetisyon.

Kasaysayan

Pagpili ng mga kalahok 
Ang mga kalahok mula sa 21 mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanyang bansa/teritoryo. 

Iniluklok ang first runner-up ng Miss Suomi 1955 na si Mirva Arvinen matapos na hindi lumahok si Miss Suomi 1955 Inga-Britt Soderberg dahil nanalo na ito sa Miss Europe. Dahil hindi sumali ang orihinal na Miss Australia 1955 na si Shirley Bliss, dalawang kandidata ang nais maging kinatawan ng Australya sa Miss World: sina Miss Victoria Beverley Prowse ng Melbourne, at si Miss South Australia Pat Doran ng Adelaide. Upang mapili kung sino ang kakalahok sa Miss World, nagsagawa ng isang botohan ang isang dyaryo sa Londres para sa kanilang mambabasa, at ang napili ng publiko bilang Miss Australia ay si Prowse.

Unang sumali sa edisyong ito ang mga bansang Australya, Austrya, Beneswela, Honduras, Kuba, at Lupanyelo, at bumalik ang mga bansang Israel at Monako na huling sumali noong 1953. Hindi sumali ang mga bansang Ehipto, Suwisa, at Turkiya sa edisyong ito. Hindi sumali si Yolanda Cristina Gigliotti ng Ehipto dahil sa sigalot ng Reyno Unido at Ehipto tungkol sa Kanal Suez. Hindi sumali si Claude Ivry ng Suwisa at Suna Soley ng Turkiya dahil sa hindi isiniwalat na dahilan.

Dapat sanang kakalahok sina Lorna McLeod ng Alaska at Barbara Mamo Vieira ng Hawaii. Gayunpaman, hindi nakasali ang mga ito dahil sa kakulangan sa badyet upang lumakbay papuntang Londres.

Mga resulta

Mga pagkakalagay

Kompetisyon

Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semifinalist sa edisyong ito ay itinaas sa walo mula sa anim noong nakaraang edisyon. Ang walong semifinalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competiton.

Komite sa pagpili 

 Steve Cochran – Amerikanong aktor
 Jack Hylton – piyanistang Ingles
 Sir Hardy Amies – taga-disenyong Ingles
 Charles Eade – mamamahayag na Ingles
 Gerald Kelly – dating pangulo ng British Royal Academy
 Claude Berr – miyembro ng komite ng Miss Europe
 Smith Crighton – sosyalidad na Ingles
 Hermione Gingold – aktres na Ingles
 Gloria Swanson – Amerikanang aktres

Mga kandidata 

21 kandidata ang lumamhok para sa titulo.

Mga tala

Mga sanggunian

Panlabas na kawing 

 Opisyal na website

Miss World
1955